Udkommer den 9. november 2017

**De politiske håndværkere – om magt, indflydelse og resultater på Christiansborg**

*Hvornår har du sidst oplevet en erfaren politiker, som har fået lov til at at fortælle stille, roligt og uden afbrydelser? Om sine drømme, sin arbejdsmetoder og sine politiske resultater. Uden mudderkastning og uden spin. Med fokus på politik som et spændende og vigtigt fag, hvor der udrettes resultater, indgås aftaler og hvor tingene lykkes på tværs af partier. Har du den oplevelse til gode? Så glæd dig til Flemming Sørensen og Benny Engelbrechts bog ’De politiske håndværkere’. Som journalist og politiker (og brødre) er de gået sammen om at sætte fokus på det politiske håndværk ved at portrættere ni erfarne politikere fra Enhedslisten til Dansk Folkeparti. En modfortælling til mediernes fokus på politik som spin og taktik.*

Taburetklæbere! Løftebrydere! Levebrødspolitikere! Fordommene om vores folkevalgte politikere emmer ofte af mistillid. I hvert fald når alle politikere bliver skåret over én kam. Men mange politikere er drevet af en oprigtig vilje til at gøre en forskel og arbejder hårdt og resultatorienteret. Også selvom de resultater, de opnår, ikke får dem i mediernes spotlys. De er med andre ord politiske håndværkere.

I *De politiske håndværkere* fortæller ni nuværende og tidligere medlemmer af Folketinget, kendte som ukendte, åbenhjertigt om deres arbejde i det politiske maskinrum bag Christiansborgs mure.

Mød Henrik Dam Kristensen (S), René Christensen (DF), Mike Legarth (K), Søren Gade (V), Steen Gade (SF), Mette Bock (LA), Henning Hyllested (EL), Karen Klint (S) og Marianne Jelved (RV).

Desuden medvirker Folketingets formand, Pia Kjærsgaard (DF), som gør status over demokratiet og fortæller sine visioner om, hvordan vi kan udvikle og forbedre det.

*De politiske håndværkere* gennemgår også, hvordan folketingsarbejdet foregår, ligesom den indeholder et afsnit om samarbejdet mellem pressen og politikerne. Derfor er bogen også oplagt som en lærebog til f.eks. gymnasiet, højskoler og folkeskolens ældste klasser.

**Om forfatterne**

Benny Engelbrecht (født 1970) og Flemming Sørensen (født 1956) er brødre. Som henholdsvis folketingsmedlem og journalist hører de til de grupper, befolkningen har absolut lavest tillid til.

*De politiske håndværkere* er deres første bog sammen.

**Fakta om bogen**

*De politiske håndværkere - om magt, indflydelse og resultater på Christiansborg*

212 sider, illustreret

Skrevet og tilrettelagt af Flemming Sørensen og Benny Engelbrecht

Illustrationer af Peter Heydenreich

Udkommer 9. november på Forlaget Pressto som papirbog og som lydbog.

**Yderligere information og kontakt**

For interview med forfatterne kontakt Regine Wowk på regine@wowk.dk eller telefon 5129 3674 eller marketingkoordinator Maria Teglkamp på maria@pressto.dk eller telefon 3049 6151

Pressefotos og bogens forside kan hentes her: <http://forlaget-pressto.dk/shop/cms-Presse.html>

**Bogen må ikke omtales før lørdag d. 4. november og må ikke anmeldes før torsdag d. 9. november.**